UPUTSTVO ZA AUTORE

Časopis *Krugovi detinjstva* posvećen je multidisciplinarnim proučavanjima detinjstva. Radovi koji se nude časopisu mogu biti usmereni na teorijska i empirijska istraživanja, kao i na nove metodološke i didaktičke/metodičke pristupe.

Redakcija prihvata originalne i pregledne naučne i stručne članke koji nisu prethodno objavljivani, niti se nalaze u proceduri razmatranja u drugom časopisu u delovima ili celini.

Redakcija prima tekstove na srpskom i engleskom jeziku.

Rukopisi prolaze kroz proceduru akademskih nezavisnih i anonimnih recenzija.

Časopis objavljuje i prikaze knjiga, osvrte i komentare od stručnog i naučnog interesa.

**Pisanje radova**

Radovi u kojima se iznose rezultati empirijskih istraživanja treba da budu strukturisani u skladu sa IMRAD formatom (Introduction, Methods, Results, and Discussion). Strukturu preglednih radova i radova koji predstavljaju teorijske analize potrebno je uskladiti sa osnovnom temom rada.

**Dostavljanje radova**

Radovi se dostavljaju isključivo preko platforme časopisa, na koju se treba registrovati: https://www.krugovidetinjstva.edu.rs/index.php/home

Potrebno je pripremiti odvojene dokumente za predaju:

1) Naslovna strana sa afilijacijom autora i elektronskom adresom autora. (u nastavku je pojašnjenje)

2) Rad (članak) bez podataka o autorima. Na prvoj stranici rada sastaviti apstrakt sa 5 ključnih reči. (u nastavku je pojašnjenje)

**1) Naslovna strana**

 Naslovna strana se šalje odvojeno, kao poseban dokument. Trebalo bi da sadrži sledeće informacije:

* U gornjem levom uglu treba da stoji ime i prezime autora; u sledećem redu institucionalna afilijacija. Ukoliko je rad koautorski, za svakog koautora se na isti način navode podaci, jedno ispod drugog. Iza imena (prvog) autora navodi se fusnota sa njegovom e-mail adresom.
* Nakon toga piše se naslov rada: na jeziku osnovnog teksta, verzalom, centriran. Ukoliko je rad napisan u sklopu nekog naučnog projekta, u fusnoti iza naslova rada treba prikazati osnovne podatke o projektu.

**2) Rad (članak) bez podataka o autorima**

Šalje se odvojeno, kao poseban dokument. U nastavku su navedeni obavezni elementi rada i njihov redosled:

* Naslov rada: na jeziku osnovnog teksta, verzalom, centriran.
* Apstrakt (do 250 reči): na jeziku osnovnog teksta, kurzivom, prvi red uvučen (1,5 cm). Apstrakt treba da sadrži kratak i jasan prikaz predmeta koji se izlaže/analizira u tekstu, da opiše ciljeve, metode i doprinos teksta.
* Ključne reči (do 5 reči): na jeziku osnovnog teksta, kurzivom, uvučen red (1,5 cm). Ključne reči predstavljaju najvažnije pojmove u tekstu.
* Osnovni tekst
* Spisak literature
* Naslov rada, apstrakt i ključne reči na engleskom jeziku, ukoliko je rad na srpskom jeziku; odnosno naslov rada, apstrakt i ključne reči na srpskom jeziku, ukoliko je rad na engleskom jeziku.

**Format i obim rukopisa**

Tekst treba predati isključivo u Word formatu (.doc ili .docx).

Tekst se predaje na latinici u fontu Times New Roman.

Za format stranice odabrati A4 (210X297 mm), veličinu fonta podesiti na 12, sa proredom 1,5. Tekst treba izravnati sa obe strane (“justify”).

Prvi red svakog pasusa treba da bude uvučen 1,5 cm.

Naslovi odeljaka pišu se podebljanim slovima, centrirano.

Podnaslovi odeljaka pišu se podebljanim slovima, poravnati u levo.

Podnaslovi trećeg nivoa pišu se podebljanim slovima, kurzivom, poravnati u levo.

Ne preporučuje se upotreba podnaslova ispod trećeg nivoa.

Članci bi trebalo da budu obima do 30 000 karaktera sa razmakom (maksimum 16 strana).

U određivanju dužine teksta grafički prilozi (tabele, grafikoni i sl.) broje se kao 250 (1/2 strane) ili 500 reči (cela strana).

Prikazi, osvrti, komentari ne bi trebalo da budu duži od 5 strana.

Tabele i grafikone treba dostaviti u tekstu u Word formatu. Tabele treba da budu označene brojem i nazivom u kurzivu iznad tabele. Tabele ne treba da sadrže vertikalne linije.

Primer

Tabela 1 *Naziv tabele*

|  |  |  |
| --- | --- | --- |
|  | Procenat | Kumulativni  procenat |
| 1 | 37.659 | 37.659 |
| 2 | 14.504 | 52.162 |
| 3 | 9.359 | 61.522 |

Broj i naziv grafikona i slika se navode ispod grafikona, centrirano.

Slike treba slati crno-bele, u rezoluciji od najmanje 300 dpi.

**Strana imena**

Strana imena treba transkribovati na srpski jezik, a pri prvom navođenju u zagradi staviti ime u originalu.

**Prikaz**

Na naslovnoj strani, ispod naslova je potrebno navesti podatke o delu koje se prikazuje: Ime i Prezime autora/ke, Naslov dela (kurzivom), Mesto izdanja, Izdavač, godina izdanja, ukupan broj strana.

**Zahvalnice**

Zahvalnice, ukoliko ih ima, treba staviti iza osnovnog teksta, pre literature.

**Napomene**

Ispod teksta u fusnote upisivati samo propratne komentare.

**Navođenje literature u tekstu**

Navođenje rada jednog autora: (Smith, 2012); doslovno navođenje (Smith, 2012: 15)

Navođenje rada dva autora: (Pjaže i Inhelder, 1996); ukoliko je u pitanju strana referenca, umesto znaka „iˮ navodi se „&“.

Navođenje rada tri do pet autora – kod prvog navođenja: (Ilić, Branković, Milijević, Suzić i Gutović, 1999), svako sledeće navođenje: (Ilić i dr., 1999); ukoliko je u pitanju strana referenca umesto „i dr.ˮ navodi se „et al.ˮ

Navođenje rada šest i više autora: (Nikolić i dr., 2010); ukoliko je u pitanju strana referenca umesto „i dr.ˮ navodi se „et al.ˮ

Navođenje više radova jednog autora: (Soja, 1989; 1996; 2009)

Navođenje radova jednog autora iz iste godine: (Soja, 1989a; Soja, 1989b)

Navođenje radova više autora: (Gieryn, 2000; Sayer, 2000; Urry, 2004; Zieleniec, 2007)

Navođenje rada bez autora: (Deklaracija o pravima deteta, 1959)

**Literatura na kraju teksta**

Abecednim redom navesti sve navođene radove.

Svi redovi osim prvog uvučeni su za 1,5 cm upotrebom tzv. „visećeg” (Hanging) paragrafa.

* Navođenje knjige jednog autora:

Bronfenbrener, J. (1997). *Ekologija ljudskog razvoja*. Beograd: Zavod za udžbenike i nastavna sredstva.

* Navođenje knjige dva autora:

Pijaže, Ž. i Inhelder, B. (1996). *Intelektualni razvoj deteta*. Beograd: Zavod za udžbenike i nastavna sredstva.

* Navođenje rada objavljenog u zborniku:

Burdije, P. (1998). Društveni prostor i simbolička moć. U: I. Spasić (ur.), *Interpretativna sociologija* (143–158). Beograd: Zavod za udžbenike i nastavna sredstva.

 U stranim referencama ovog tipa , skraćenica „ur.ˮ treba da bude zamenjena sa „Ed.ˮ, a umesto „Uˮ navodi se „Inˮ.

* Navođenje rada jednog autora u časopisu:

Blackford, H. (2004). Playground Panopticism: Ring-Around-the-Children, a Pocketful of Women. *Childhood*, *11*(2), 227–249.

* Navođenje rada dva autora u časopisu:

Parker, G., & Roy, K. (2001). Adolescent depression: A review. *Australian and New Zealand Journal of Psychiatry*, 35, 572–580.

* Navođenje rada više autora u časopisu:

Zhang, B., Cohen, J., Ferrence, R., & Rehm, J. (2006). The impact of tobacco tax cuts on smoking initiation among Canadian young adults. *American Journal of Preventive Medicine*, 30, 474–479.

* Navođenje dva ili više radova jednog autora iz iste godine:

Kubler-Ross, E. (1993a). *AIDS: The ultimate challenge*. New York, NY: Collier Books.

Kubler-Ross, E. (1993b). *Questions and answers on death and dying*. New York, NY: Collier Books.

* Navođenje rada bez autora:

*The Blackwell dictionary of cognitive psychology*. (1991). Oxford, England: Blackwell.

* Navođenje elektronskih izvora:

Kada je moguće, upisivati DOI broj (digitalni identifikator objekta), koji se upisuje na kraju opisa, bez tačke. Ako DOI nije dostupan, koristiti URL, ali nije potrebno upisivati datum pristupa sajtu, osim kod izvora koji će se možda vremenom menjati.

* Primer navođenja elektronskih knjiga:

Speed, H. (2004). The practice and science of drawing. Seeley Service. Preuzeto sa <http://www.gutenberg.org/etext/14264>

* Primer navođenja rada u časopisu sa interneta:

Bond, L., Carlin, J. B., Thomas, L., Rubin, K., & Patton, G. (2001). Does bullying cause emotional problems? A prospective study of young teenagers. *BMJ*, 323, 480–484. doi:10.1136/bmj.323.7311.480

* Primer navođenja veb-sajta:

Kraizer, S. (2005). *Safe child*. Preuzeto 19. februara 2008, sa <http://www.safechild.org/>

Redakcija *Krugova detinjstva*